CELEX: C2007/042/12
Language: el
Date: 2007-02-24 00:00:00
Title: Υπόθεση C-384/05: Απόφαση του Δικαστηρίου (τέταρτο τμήμα) της 11ης Ιανουαρίου 2007 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Johan Piek κατά Ministerie van Landbouw, Natuurbeheer en Visserij (Γάλα και γαλακτοκομικά προϊόντα — Συμπληρωματική εισφορά επί του γάλακτος — Ειδική ποσότητα αναφοράς — Άρθρο 3, σημείο 1, δεύτερο εδάφιο, του κανονισμού (ΕΟΚ) 857/84)

24.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 42/7
            
         Απόφαση του Δικαστηρίου (τέταρτο τμήμα) της 11ης Ιανουαρίου 2007 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — Johan Piek κατά Ministerie van Landbouw, Natuurbeheer en Visserij
   (Υπόθεση C-384/05) (1)
   
   (Γάλα και γαλακτοκομικά προϊόντα - Συμπληρωματική εισφορά επί του γάλακτος - Ειδική ποσότητα αναφοράς - Άρθρο 3, σημείο 1, δεύτερο εδάφιο, του κανονισμού (ΕΟΚ) 857/84)
   (2007/C 42/12)
   Γλώσσα διαδικασίας: η ολλανδική
   Αιτούν δικαστήριο
   Hoge Raad der Nederlanden
   Διάδικοι στην υπόθεση της κύριας δίκης
   Johan Piek
   
      κατά
   
   Ministerie van Landbouw, Natuurbeheer en Visserij
   Αντικείμενο της υποθέσεως
   Αίτηση για την έκδοση προδικαστικής αποφάσεως — Hoge Raad der Nederlanden — Ερμηνεία του άρθρου 3, σημείο 1, του κανονισμού (ΕΟΚ) 857/84 του Συμβουλίου, της 31ης Μαρτίου 1984, περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) 804/68 στον τομέα του γάλακτος και των γαλακτοκομικών προϊόντων (ΕΕ L 90, σ. 13) — Καθορισμός των ποσοτήτων αναφοράς που απαλλάσσονται της εισφοράς — Εθνικό μέτρο το οποίο προέβλεπε τη χορήγηση ειδικών ποσοτήτων αναφοράς στους παραγωγούς που πραγματοποίησαν επενδύσεις, είτε στο πλαίσιο αναπτυξιακού σχεδίου είτε όχι, μεταξύ της 1ης Σεπτεμβρίου 1981 και της 31ης Μαρτίου 1984 — Συμβατό με την κοινοτική ρύθμιση η οποία καθόριζε ως κρίσιμο χρονικό διάστημα την περίοδο από την 1η Ιανουαρίου 1981 μέχρι τις 31 Μαρτίου 1984
   Διατακτικό της αποφάσεως
   Το άρθρο 3, σημείο 1, δεύτερο εδάφιο, του κανονισμού (ΕΟΚ) 857/84 του Συμβουλίου, της 31ης Μαρτίου 1984, περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) 804/68 στον τομέα του γάλακτος και των γαλακτοκομικών προϊόντων πρέπει να ερμηνευθεί υπό την έννοια ότι δεν αντίκειται σε εθνική ρύθμιση όπως η επίδικη στην υπόθεση της κύριας δίκης, η οποία περιορίζει την κατηγορία των γαλακτοπαραγωγών που μπορούν να λάβουν ειδική ποσότητα αναφοράς σε εκείνους που ανέλαβαν υποχρεώσεις πραγματοποιήσεως επενδύσεων μετά την 1η Σεπτεμβρίου 1981, αλλά πριν την 1η Μαρτίου 1984.
   
      (1)  ΕΕ C 330 της 24.12.2005.